Cuneiform Tablet Prague I 681
Cuneiform tablet, dated to the Old Assyrian Period (ca. 1950-1850 BC).
Genre: judgement
Transliteration:
kà-ru-um kà-ni-ìš TUR.GAL dí-nam i-dí-in-ma u₄-ma-ma 28 TÚG.ḪI.A i-dí-in-a-bu-um DUMU a-šùr-DUG ù e-na-a-šur maš DUMU en-na-sú-en₆ a-na PUZUR₄.IŠTAR DUMU a-šur-mu-ta-bi₄-il₅ i-du-nu-ma sí-sí-kà-at TÚG.ḪI.A ku-nu-ki-šu PÚZUR.IŠTAR ú-da-ma ší-im 2 TÚG ú 2 ANŠE ša i-dí-a-bu-um ú e-na-a-šur maš a ší-mì-im i-dí-nu-ni 1 ma-na KÙ.BABBAR ší-im-šu-nu i-kà-nu-ku-ma TÚG.ḪI.A ú KÙ.BABBAR a-na DUMU um-mì-a-nim i-pá-qí-du-ma a ma-lá dí-in kà-ri-im pá-nim u₄-ra-am PÚZUR.IŠTAR ú-qá-du-šu-ma a-li-tí-iš i-ta-ma-ma iš-tù i-ta-mu-ú TÚG.ḪI-tí-šu a-šar ma-aq-tù-ni ú-šu-ru-šu-um 1 ma-na.TA KÙ.BABBAR a-na ar-ni-šu i-dí-a-bu-um ú e-na-a-šur ú-šu-ru-ú